Be the first to know any news. You will get latest stories and video updates through the day. You can turn them off anytime.
© 2021 The Argus. All right reserved.
© 2021 The Argus. All right reserved.
© 2021 The Argus. All right reserved.
Logged out successfully!
ଭୁବନେଶ୍ୱରଃ ଅସଲି ବନ୍ଧୁର ପରିଚୟ ଦେଲେ ପୋଲିସ କମିଶନର ସୁଧାଂଶୁ ଷଢ଼ଙ୍ଗୀ । ଦୀର୍ଘ ଦଶ ବର୍ଷ ହେଲା ପୁରୀ ବଡ଼ ଦାଣ୍ଡରେ ଭିକ୍ଷାବୃତ୍ତି କରି ଦିନ କାଟୁଥିବା ନିଜ ବନ୍ଧୁଙ୍କୁ ଚିହ୍ନି ମେଡିକାରେ ଭର୍ତ୍ତି କରିଛନ୍ତି ପୋଲିସ କମିଶନର ସୁଧାଂଶୁ ଷଢ଼ଙ୍ଗୀ । ତାଙ୍କ କଳେଜ ବେଳର ବନ୍ଧୁ ଦୀର୍ଘ ଦଶ ବର୍ଷ ହେବ ମାନସିକ ବିକାର ଗ୍ରସ୍ତ ହୋଇ ବଡ଼ ଦାଣ୍ଡରେ ଭିକ୍ଷାବୃତ୍ତି କରୁଥିଲେ । କାହାଠୁ କିଛି ମିଳିଲେ ଖାଉଥିଲେ ନ ମିଳିଲେ ଉପାସ ରହୁଥିଲେ । ତେବେ ଉକ୍ତ ମାନସିକ ବିକାରଗ୍ରସ୍ତ ବ୍ୟକ୍ତିଙ୍କୁ ସହଯୋଗର ହାତ ବଢ଼ାଇଛନ୍ତି ତାଙ୍କ କଲେଜ ବେଳର ସାଙ୍ଗମାନେ । ଆଉ ବନ୍ଧୁଙ୍କୁ ସମ୍ପୂର୍ଣ୍ଣ ସୁସ୍ଥ ହେବା ପର୍ଯ୍ୟନ୍ତ ସମସ୍ତେ ସହଯୋଗ କରିବେ ବୋଲି ପ୍ରତିଶ୍ରୁତି ନେଇଛନ୍ତି । ଏହି ସାଙ୍ଗମାନଙ୍କୁ ଏକାଠି କରିଛନ୍ତି ଖୋଦ ପୋଲିସ କମିଶନର ସୁଧାଂଶୁ ଷଢ଼ଙ୍ଗୀ । ଜଣେ ଦାୟିତ୍ୱବାନ ପୋଲିସ ଅଫିସର ଭାବେ ନୁହଁନ୍ତି ବରଂ ଜଣେ କଲେଜ ବନ୍ଧୁ ଭାବେ ଖୋଲା ହୃଦୟରେ ଦାୟିତ୍ୱ ତୁଲାଇଛନ୍ତି ସୁଧାଂଶୁ ।
ଉଦ୍ଧାର ହୋଇଥିବା ପାଗଳ ବ୍ୟକ୍ତି ଜଣକ ହେଉଛନ୍ତି ଶ୍ରୀଜିତ୍ ପାଢ଼ୀ ଓରଫ୍ ବୁଟୁ । ରେଭେନସାରେ ଅର୍ଥନୀତିରେ ପିଜି କଲାବେଳେ ସୁଧାଂଶୁ ଷଡ଼ଙ୍ଗୀଙ୍କର ଥିଲେ କ୍ଲାସମେଟ୍ । ଆଉ ବନ୍ଧୁଙ୍କ ଏଭଳି ଅବସ୍ଥା ସମ୍ପର୍କରେ ଜାଣିବା ପରେ ପିଜି ସାଙ୍ଗମାନଙ୍କୁ ଏକାଠି କରି ସାହାଯ୍ୟର ହାତ ବଢ଼ାଇଛନ୍ତି ।
ଶ୍ରୀଜିତ୍ ଅତ୍ୟନ୍ତ ମେଧାବୀ ଛାତ୍ର ଥିଲେ । ପୁରୀ ଏସସିଏସ୍ କଲେଜରୁ ସ୍ନାତକ କଲା ପରେ ରେଭେନ୍ସାରେ ପିଜି କରିଥିଲେ । ଛାତ୍ର ଜୀବନରୁ ସିଭିଲ୍ ସର୍ଭିସ୍ ପ୍ରତି ବେଶ୍ ଆକୃଷ୍ଟ ଥିଲେ । ଆଇଏଏସ୍ ନହେଲେ ଓଏଏସ୍ ପାଇବା ପାଇଁ କଠିନ ପରିଶ୍ରମ କରୁଥିଲେ । ପିଜି ସରିବା ପରେ ଡିଏଭି ବେଦାନ୍ତ ସ୍କୁଲରେ ଚାକିରି ପାଇଥିଲେ ମଧ୍ୟ ସିଭିଲ୍ ସର୍ଭିସ୍ ପାଇଁ ଅକ୍ଲାନ୍ତ ପରିଶ୍ରମ କରୁଥିଲେ । ଦୁଇଥର ପ୍ରିଲିମ୍ ଓ ମେନ୍ ପରୀକ୍ଷାରେ କୃତକାର୍ଯ୍ୟ ବି ହୋଇଥିଲେ । ପରେ ଡିଏଭି ସ୍କୁଲ ବନ୍ଦ ହୋଇଯିବା ସାଙ୍ଗକୁ ସିଭିଲ୍ ସର୍ଭିସ୍ ରେ ବିଫଳତା ତାଙ୍କୁ ପାଗଳ କରିଦେଲା । ପାଗଳ ହୋଇ କୁଆଡ଼େ ଚାଲିଗଲେ । ଏଇ ୧୦ ବର୍ଷ ହେଲା ପୁରୀ ବଡ଼ଦାଣ୍ଡରେ ବୁଲି ଭିକ ମାଗୁଥିବାର ସାଙ୍ଗମାନେ ଜାଣିବାକୁ ପାଇଥିଲେ ।
ପୂର୍ବରୁ ପୁରୀକୁ ଆସୁଥିବା ସାଙ୍ଗମାନେ ତାଙ୍କ ସହ ଭେଟ ହୋଇଗଲେ ସେ ଚିହ୍ନି ପାରୁଥିଲେ । ଭଲ କଥାବାର୍ତ୍ତା କରୁଥିଲେ । ଏବେ ବର୍ଷେ ହେଲା ତାଙ୍କର ମାନସିକ ସ୍ଥିତି ଅଧିକ ବିଗିଡ଼ି ଯାଇଥିବା ଲକ୍ଷ୍ୟ କରାଯାଇଥିଲା । ତାଙ୍କୁ ଉଦ୍ଧାର କରି ଜୀବନ ବଞ୍ଚାଇବା ପାଇଁ କଲେଜ କ୍ଲାସ୍ମେଟ୍ ମାନେ ହ୍ୱାଟସ୍ ଆପ୍ ଗ୍ରୁପ୍ ଜରିଆରେ ଏକାଠି ହୋଇ ଯୋଜନା ପ୍ରସ୍ତୁତ କଲେ । ବନ୍ଧୁଙ୍କୁ ସାହାଯ୍ୟ ପାଇଁ କମିଶନର ସୁଧାଂଶୁ ଷଡ଼ଙ୍ଗୀ ବିଶେଷ ଆଗ୍ରହ ଦେଖାଇ ସହଯୋଗର ହାତ ବଢ଼ାଇଥିଲେ ।
